|  |
| --- |
| ΣΧΟΛΗ ΑΝΘΡΩΠΙΣΤΙΚΩΝ  ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ  **ΤΜΗΜΑ ΘΕΑΤΡΙΚΩΝ ΣΠΟΥΔΩΝ** |
| Τηλ.: 2610 962925  E-mail: theatric@upatras.gr  Ιστότοπος: [www.theaterst.upatras.gr](http://www.theaterst.upatras.gr) |

ΕΛΛΗΝΙΚΗ ΔΗΜΟΚΡΑΤΙΑ



|  |
| --- |
| Πάτρα, 12.05.2025 |

ΑΝΑΚΟΙΝΩΣΗ

ΚΑΤΑΤΑΚΤΗΡΙΕΣ ΕΞΕΤΑΣΕΙΣ ΣΤΟ ΤΜΗΜΑ ΘΕΑΤΡΙΚΩΝ ΣΠΟΥΔΩΝ

ΑΚΑΔΗΜΑΙΚΟΥ ΕΤΟΥΣ 2025-2026

Η Συνέλευση του Τμήματος Θεατρικών σπουδών στην υπ’ αριθ. 325/30.04.2025 συνεδρίασή τηςαποφάσισε,σύμφωνα με τις διατάξεις:

1. του Ν. 3404/2005 (ΦΕΚ 260/17-10-2005 τ. Α΄) «Κατατάξεις πτυχιούχων στην τριτοβάθμια εκπαίδευση», όπως τροποποιήθηκε με το άρθρο 57 του Ν. 4186/2013 (ΦΕΚ 193/17.9.2013 τ. Α’) και την αρ. Φ1/192329/Β3/13-12-2013 Υπουργική Απόφαση (ΦΕΚ 3185/16-12-2013 τ. Β΄) «Διαδικασία κατάταξης πτυχιούχων τριτοβάθμιας Εκπαίδευσης», την επιλογή κατά το ακαδημαϊκό έτος 2025-2026 με κατατακτήριες εξετάσεις των υποψηφίων, κατόχων πτυχίων Πανεπιστημίου, ΤΕΙ, ή ισοτίμων προς αυτά, ΑΣΠΑΙΤΕ, της Ελλάδας ή του εξωτερικού (αναγνωρισμένα από τον ΔΟΑΤΑΠ) καθώς και των κατόχων ανωτέρων σχολών υπερδιετούς και διετούς κύκλου σπουδών, αρμοδιότητας Υπουργείου Παιδείας και Θρησκευμάτων και άλλων Υπουργείων,

* Το ποσοστό των κατατάξεων να ορίζεται σε 12% επί του αριθμού εισακτέων κάθε ακαδημαϊκού έτους σε κάθε Τμήμα Παν/μίου, ΤΕΙ, ή Α.Σ.ΠΑΙ.Τ.Ε.

`

* Η Συνέλευση, αφού έλαβε υπόψη την αρ. Φ1/192329/Β3/13-12-2013 Υπουργική Απόφαση (ΦΕΚ 3185/16-12-2013 τ. Β’) «Διαδικασία κατάταξης πτυχιούχων τριτοβάθμιας Εκπαίδευσης» για την αντιστοιχία ή την συνάφεια κατόχων πτυχίων ανωτέρων σχολών υπερδιετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουργείων, καθώς και κατόχων ισότιμων τίτλων προς αυτά, αποφάσισε να κατατάσσονται στο Τμήμα μόνο οι πτυχιούχοι των Ανωτέρων Σχολών Δραματικής Τέχνης, οι οποίοι μέχρι σήμερα είχαν δικαίωμα κατάταξης.

2) της παρ. 7 του άρθρου 44 του Νόμου 4763/2020, της Υ.Α 46935/Ζ1/21-4-2022 (ΦΕΚ 2031/21-4-2022 τ. Β’ ) «Διαδικασία κατάταξης αποφοίτων των ΙΕΚ καθώς και του Μεταλυκειακού έτους τάξης μαθητείας σε τμήματα Α.Ε.Ι», της εισήγησης της Συνέλευσης του ΤΘΣ, υπ’ αριθμ. 281/11-5-2022 «Επί της διαδικασίας κατάταξης αποφοίτων των ΙΕΚ καθώς και του Μεταλυκειακού έτους τάξης μαθητείας σε Τμήματα Α.ΕΙ» και της απόφασης της Συγκλήτου του Πανεπιστημίου Πατρών 204/9-6-2022, την επιλογή, κατά το ακαδημαϊκό έτος 2025-2026 με κατατακτήριες εξετάσεις, των υποψηφίων αποφοίτων ΙΕΚ των ειδικοτήτων:

i) Υποκριτική θεάτρου-κινηματογράφου

ii) Ειδικός σκηνογράφος-ενδυματολόγος

iii) Σκηνοθέτης

* Το ποσοστό των κατατάξεων να ορίζεται σε 5% επί του αριθμού εισακτέων.

1. α) Οι κατατακτήριες εξετάσεις για τις ανωτέρω κατηγορίες πτυχιούχων ή αποφοίτων των παρ. 1 και 2 αφορούν στα ακόλουθα τρία μαθήματα:«Αρχαίο θέατρο», «Στοιχεία θεατρολογίας και Ιστορίας του θεάτρου» και «Δραματουργική Ανάλυση»,

β) Οι πτυχιούχοι και οι απόφοιτοι των παρ. 1 και 2 που έχουν δικαίωμα κατάταξης στο Τμήμα, εγγράφονται στο πρώτο (1ο) εξάμηνο σπουδών του πρώτου έτους και κατοχυρώνουν τα ακόλουθα τρία (3) μαθήματα, τα οποία αντιστοιχούν σε μαθήματα του Προγράμματος Σπουδών του Τμήματός Θεατρικών Σπουδών:

* «Εισαγωγή στο αρχαίο θέατρο»
* «Εισαγωγή στη θεατρολογία (νεότερο θέατρο)»
* «Δραματουργική ανάλυση Ι : κείμενα της κλασικής δραματουργίας»

γ) H ύλη είναι κοινή για όλες τις ανωτέρω περιπτώσεις πτυχιούχων και αποφοίτων των παραγράφων 1 και 2 και ορίζεται ως εξής:

1. **ΑΡΧΑΙΟ ΘΕΑΤΡΟ:**

* Αισχύλος, *Προμηθεύς Δεσμώτης*
* Σοφοκλής, *Αίας*
* Ευριπίδης, *Βάκχαι*
* Αριστοφάνης, *Σφήκες*

Για το Αρχαίο Θέατρο, οι υποψήφιοι μπορούν να διαβάσουν το βιβλίο του H.D. Blume, *Εισαγωγή στο Αρχαίο Θέατρο*, μετάφραση Μ. Ιατρού, ΑΘΗΝΑ, εκδόσεις «Μ.Ι.Ε.Τ.», χωρίς αυτό να σημαίνει ότι η εξέταση θα περιορισθεί στο συγκεκριμένο εγχειρίδιο. Για τις τραγωδίες και κωμωδίες προϋποτίθεται γνώση του πρωτοτύπου.

1. **ΣΤΟΙΧΕΙΑ ΘΕΑΤΡΟΛΟΓΙΑΣ ΚΑΙ ΙΣΤΟΡΙΑΣ ΤΟΥ ΘΕΑΤΡΟΥ**

**(Προτεινόμενη) υποστηρικτική βιβλιογραφία**

* Christopher B. Balme, *Εισαγωγή στις Θεατρικές Σπουδές*, μτφρ. Ρ. Κοκκινάκης – Β. Λιακοπούλου, Αθήνα: Πλέθρον, 2012, σσ. 13-82 και 123-181.
* Oscar Brockett – Hildy J. Franklin*, Ιστορία του Θεάτρου* (Πρώτος τόμος)μτφρ. Μ. Βιτεντζάκης -Α. Γαϊτανά – Α. Κεχαγιάς, Αθήνα: ΚΟΑΝ, 2013.
* Oscar Brockett – Hildy J. Franklin*, Ιστορία του Θεάτρου* (Δεύτερος τόμος) μτφρ. Μ. Βιτεντζάκης -Μ. Χατζηεμμανουήλ, Αθήνα: ΚΟΑΝ, 2017.
* Oscar Brockett – Hildy J. Franklin*, Ιστορία του Θεάτρου* (Τρίτος τόμος), Αθήνα: ΚΟΑΝ, 2022.
* Βάλτερ Πούχνερ, *Μια εισαγωγή στην Επιστήμη του Θεάτρου*, Αθήνα: εκδ. Παπαζήση, 2011, σσ. 23-70 και 133-257.

1. **ΔΡΑΜΑΤΟΥΡΓΙΚΗ ΑΝΑΛΥΣΗ**

**Θεατρικά έργα:**

* Σαίξπηρ, *Η τρικυμία*
* Μολιέρος, *Ταρτούφος*
* Χάινριχ φον Κλάιστ, *Ο Πρίγκιπας του Χόμπουργκ*
* Άρθουρ Μίλλερ, *Οι μάγισσες του Σάλεμ*
* Σάμιουελ Μπέκετ, *Το τέλος του παιχνιδιού*
* Χάινερ Μύλλερ, *Μηχανή Άμλετ*
* Μπερνάρ-Μαρί Κολτές, *Ρομπέρτο Τσούκο*
* Σάρα Κέιν*, 4.48. Ψύχωση*

**Σημείωση :**  Οι υποψήφιοι, κατά την εξέταση, δεν θα έχουν τη δυνατότητα «χρήσης ανοικτών βιβλίων».

**(Προτεινόμενη) υποστηρικτική βιβλιογραφία**

\* Erikα Fischer Lichte, *Ιστορία ευρωπαϊκού δράματος και θεάτρου. Από την αρχαιότητα στους Γερμανούς κλασικούς*, μτφρ. Γιάννης Καλλιφατίδης, Αθήνα : Πλέθρον, 2012.

\* Erikα Fischer Lichte, *Ιστορία ευρωπαϊκού δράματος και θεάτρου. Από το Ρομαντισμό μέχρι σήμερα*, μτφρ. Γιώργος Σαγκριώτης, Αθήνα: Πλέθρον, 2012.

\* Άννα Ταμπάκη κ.ά, *Ιστορία και Δραματολογία Ευρωπαϊκού Θεάτρου: Από την Αναγέννηση ως τον 18ο αιώνα*,

<https://repository.kallipos.gr/handle/11419/2933>.

\* Σάββας Πατσαλίδης, *Θέατρο, Κοινωνία, Έθνος: από την "Αμερική" στις Ηνωμένες Πολιτείες (1620-1960), Τόμος Α,*Θεσσαλονίκη: University Studio Press, 2020, 599-621.

Επιπλέον, σε όλες τις ελληνικές εκδόσεις των έργων περιλαμβάνονται εισαγωγές ή/και επίμετρα.

Οι ενδιαφερόμενοι πρέπει να εισέλθουν στον σύνδεσμο <https://eservice.upatras.gr> για να συμπληρώσουν την «Αίτηση συμμετοχής στις κατατακτήριες εξετάσεις» και να επισυνάψουν τα δικαιολογητικά που αναφέρονται στην αίτηση το χρονικό διάστημα από την 1η Νοεμβρίου 2025 έως και την 15η Νοεμβρίου 2025

* + Προκειμένου για πτυχιούχους Α.Ε.Ι. και πτυχιούχους ισοτίμων Ανωτέρων Σχολών του εξωτερικού συνυποβάλλεται και βεβαίωση ισοτιμίας του τίτλου σπουδών τους από το Δ.Ο.Α.Τ.Α.Π.

Οι κατατακτήριες εξετάσεις διενεργούνται κατά το διάστημα από 1η έως 20η Δεκεμβρίου 2025.

Η Πρόεδρος του Τμήματος

Ιωάννα Παπαγεωργίου

Αναπληρώτρια Καθηγήτρια